Document ID: 32008R0181

Reference:
29.2.2008
LT
Europos Sąjungos oficialusis leidinys
L 56/8
KOMISIJOS REGLAMENTAS (EB) Nr. 181/2008
2008 m. vasario 28 d.
nustatantis tam tikras priemones, skirtas įgyvendinti Tarybos reglamentą (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą
(Tekstas svarbus EEE)
(kodifikuota redakcija)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. kovo 29 d. Tarybos reglamentą (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą (1), ypač į jo 9 straipsnio 3 dalį,
kadangi:
(1)
1999 m. balandžio 16 d. Komisijos reglamentas (EB) Nr. 805/1999 nustatantis tam tikras priemones, skirtas įgyvendinti Tarybos reglamentą (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą (2) buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas.
(2)
Laikantis Reglamento (EB) Nr. 718/1999 7 straipsnio nuostatų, Komisija privalo nustatyti praktines priemones pirmiau minėtame reglamente apibrėžtai Bendrijos laivyno pajėgumų politikai įgyvendinti.
(3)
Patartina išlaikyti specialiųjų įmokų dydžius ir lygiaverčius tonažus, nurodytus Tarybos reglamente (EEB) Nr. 1101/89 (4) ir Komisijos reglamente (EEB) Nr. 1102/89 (5), nes jie pasirodė tinkami.
(4)
Norint užtikrinti tarpusavio finansinę paramą tarp vidaus vandenų kelių fondų, patartina Komisijai, padedamai fondų institucijų, kiekvienų metų pradžioje įrašyti į sąskaitas lėšas iš rezervinių fondų ir subalansuoti sąskaitas, jei buvo imtasi naujų gerinimo priemonių.
(5)
Apie šiuo reglamentu nustatytas priemones buvo tartasi su suinteresuotosiomis valstybėmis narėmis ir organizacijomis, atstovaujančiomis vidaus vandenų kelių transportui Bendrijos lygiu,
PRIĖMĖ ŠĮ REGLAMENTĄ:
1 straipsnis
Reguliavimo dalykas
Šiuo reglamentu nustatomas Reglamento (EB) Nr. 718/1999 7 straipsnyje nurodytų specialiųjų įmokų dydis, taisyklės „sena už nauja“ santykiai ir praktinės priemonės Bendrijos laivyno pajėgumų politikai įgyvendinti.
2 straipsnis
Specialiosios įmokos
1.   Specialiosios įmokos už įvairių tipų ir kategorijų laivus turi būti nuo 70 % iki 115 % tokių dydžių:
a)
sausakrūviai laivai:
i)
savaeigės baržos: 120 EUR už toną;
ii)
stumiamosios baržos: 60 EUR už toną;
iii)
lichteriai: 43 EUR už toną;
b)
tanklaiviai:
i)
savaeigės baržos: 216 EUR už toną;
ii)
stumiamosios baržos: 108 EUR už toną;
iii)
lichteriai: 39 EUR už toną;
c)
stūmikai: 180 EUR/kW tiesiškai padidinant iki 240 EUR/kW, jei varomoji galia yra lygi arba didesnė kaip 1 000 kW.
2.   Laivams, kurių dedveitas yra mažesnis kaip 450 tonų, šio straipsnio 1 dalyje nurodytų specialiųjų įmokų maksimalus dydis sumažinamas 30 %.
Laivams, kurių dedveitas yra nuo 450 tonų iki 650 tonų, specialiųjų įmokų maksimalus dydis sumažinamas 0,15 % už kiekvieną toną, kuria laivo dedveitas yra mažesnis kaip 650 tonų.
Laivams, kurių dedveitas yra nuo 650 tonų iki 1 650 tonų, specialiųjų įmokų maksimalus dydis tiesiškai didėja nuo 100 % iki 115 %. Laivams, kurių dedveitas yra didesnis kaip 1 650 tonų, specialiųjų įmokų maksimalus dydis yra 115 %.
3 straipsnis
Lygiavertis tonažas
1.   Laivų savininkui pradėjus eksploatuoti vieną iš Reglamento (EB) Nr. 718/1999 4 straipsnyje nurodytų laivų ir pateikus pašalinti iš apyvartos kito tipo laivą ar laivus, kiekvienoje iš toliau nurodytų dviejų laivų kategorijų, taikant tokius korekcijos koeficientus, nustatomas būtinas įvertinti lygiavertis tonažas:
a)
sausakrūviai laivai:
i)
savaeigės baržos, kurių tonažas yra didesnis kaip 650 tonų: 1,00;
ii)
stumiamosios baržos, kurių tonažas yra didesnis kaip 650 tonų: 0,50;
iii)
lichteriai, kurių tonažas yra didesnis kaip 650 tonų: 0,36;
b)
tanklaiviai:
i)
savaeigės baržos, kurių tonažas yra didesnis kaip 650 tonų: 1,00;
ii)
stumiamosios baržos, kurių tonažas yra didesnis kaip 650 tonų: 0,50;
iii)
lichteriai, kurių tonažas yra didesnis kaip 650 tonų: 0,18.
2.   Laivams, kurių dedveitas yra mažesnis kaip 450 tonų, šio straipsnio 1 dalyje nurodyti koeficientai sumažinami 30 %. Laivams, kurių dedveitas yra nuo 450 tonų iki 650 tonų, šie koeficientai sumažinami 0,15 % už kiekvieną toną, kuria laivo dedveitas yra mažesnis kaip 650 tonų. Laivams, kurių dedveitas yra nuo 650 tonų iki 1 650 tonų, šių koeficientų dydžiai tiesiškai didėja nuo 100 % iki 115 %.
4 straipsnis
„Sena už nauja“ santykiai
Laivai pradedami eksploatuoti laikantis Reglamento (EB) Nr. 718/1999 4 straipsnio 1 dalyje nurodytos sąlygos:
1)
sausakrūvių laivų santykis (santykis tarp senųjų laivų tonažo ir naujųjų laivų tonažo) yra 0:1;
2)
tanklaivių santykis yra 0:1;
3)
stūmikų santykis yra 0:1.
5 straipsnis
Tarpusavio finansinė parama
1.   Tam, kad į sąskaitas būtų įrašytos rezerviniame fonde esančios lėšos ar tarp įvairių fondų sąskaitų veiktų tarpusavio finansinės paramos priemonės, reikalaujamos Reglamento (EB) Nr. 718/1999 3 straipsnio 6 dalyje, kiekvienas fondas kiekvienų metų pradžioje praneša Komisijai tokią informaciją:
a)
fondo įplaukos praėjusiais metais, skirtos pašalinimo iš apyvartos išmokoms mokėti arba priemonėms, numatytoms Reglamento (EB) Nr. 718/1999 8 straipsnyje (Rdn);
b)
fondo praėjusiais metais prisiimti finansiniai įsipareigojimai dėl pašalinimo iš apyvartos išmokų arba priemonių, numatytų Reglamento (EB) Nr. 718/1999 8 straipsnyje (Pn);
c)
fondo likutis praėjusių metų sausio 1 d., likęs nuo įplaukų, skirtų pašalinimo iš apyvartos išmokoms mokėti arba priemonėms, numatytoms Reglamento (EB) Nr. 718/1999 8 straipsnyje (Sn).
2.   Komisija, padedama fondo specialistų, remdamasi šio straipsnio 1 dalyje nurodyta informacija, nustato:
a)
bendrus fondų praėjusiais metais prisiimtus finansinius įsipareigojimus pašalinimo iš apyvartos išmokų arba priemonių, numatytų Reglamento (EB) Nr. 718/1999 8 straipsnyje (Pt);
b)
bendras visų fondų įplaukas praėjusiais metais (Rdt);
c)
bendrą visų fondų likutį praėjusių metų sausio 1 d. (St);
d)
pakoreguotuosius kiekvieno fondo metinius įsipareigojimus (Pnn), apskaičiuojamus taip:
Pnn = ((Pt)/(Rdt + St)) × (Rdn + Sn);
e)
skirtumą tarp kiekvieno fondo metinių finansinių įsipareigojimų (Pn) ir pakoreguotųjų metinių įsipareigojimų (Pnn);
f)
sumas, kurias kiekvienas fondas, kurio metiniai finansiniai įsipareigojimai yra mažesni už pakoreguotuosius metinius įsipareigojimus (Pn< Pnn), perveda į fondą, kurio metiniai finansiniai įsipareigojimai yra didesni už pakoreguotuosius metinius įsipareigojimus (Pn> Pnn).
3.   Kiekvienas susijęs fondas perveda šio straipsnio 2 dalies f punkte nurodytą sumą kitam fondui iki einamųjų metų kovo 1 d.
6 straipsnis
Konsultacijos
Visais klausimais, susijusiais su Bendrijos laivyno pajėgumų politika ir šio reglamento pakeitimais, Komisija prašo pareikšti nuomonę grupės, sudarytos iš vidaus vandenų transportui Bendrijos lygiu atstovaujančių organizacijų ir suinteresuotųjų valstybių narių ekspertų. Ši grupė vadinama Bendrijos laivynų pajėgumų ir skatinimo politikos ekspertų grupe.
7 straipsnis
Panaikinimas
Reglamentas (EB) Nr. 805/1999 yra panaikinamas.
Nuorodos į panaikintą reglamentą laikomos nuorodomis į šį reglamentą, ir skaitomos pagal II priede pateiktą atitikmenų lentelę.
8 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. vasario 28 d.
Komisijos vardu
Pirmininkas
José Manuel BARROSO
(1)  OL L 90, 1999 4 2, p. 1.
(2)  OL L 102, 1999 4 17, p. 64. Reglamentas su paskutiniais pakeitimais, padarytais Reglamentu (EB) Nr. 411/2003 (OL L 62, 2003 3 6, p. 18).
(3)  Žr. I priedą.
(4)  OL L 116, 1989 4 28, p. 25. Reglamentas su paskutiniais pakeitimais, padarytais Komisijos reglamentu (EB) Nr. 742/98 (OL L 103, 1998 4 3, p. 3).
(5)  OL L 116, 1989 4 28, p. 30. Reglamentas su paskutiniais pakeitimais, padarytais Reglamentu (EB) Nr. 812/1999 (OL L 103, 1999 4 20, p. 5).
I PRIEDAS
Panaikinamas reglamentas ir jo vėlesni pakeitimai
Komisijos reglamentas (EB) Nr. 805/1999
(OL L 102, 1999 4 17, p. 64)
Komisijos reglamentas (EB) Nr. 1532/2000
(OL L 175, 2000 7 14, p. 74)
Komisijos reglamentas (EB) Nr. 997/2001
(OL L 139, 2001 5 23, p. 11)
Komisijos reglamentas (EB) Nr. 336/2002
(OL L 53, 2002 2 23, p. 11)
Komisijos reglamentas (EB) Nr. 411/2003
(OL L 62, 2003 3 6, p. 18)
II PRIEDAS
Atitikmenų lentelė
Reglamentas (EB) Nr. 805/1999
Šis reglamentas
1 straipsnis
1 straipsnis
2 straipsnio 1 dalies įžanginis sakinys
2 straipsnio 1 dalies įžanginis sakinys
2 straipsnio 1 dalies pirma įtrauka
2 straipsnio 1 dalies a punktas
2 straipsnio 1 dalies pirmos įtraukos pirma subįtrauka
2 straipsnio 1 dalies a punkto i papunktis
2 straipsnio 1 dalies pirmos įtraukos antra subįtrauka
2 straipsnio 1 dalies a punkto ii papunktis
2 straipsnio 1 dalies pirmos įtraukos trečia subįtrauka
2 straipsnio 1 dalies a punkto iii papunktis
2 straipsnio 1 dalies antra įtrauka
2 straipsnio 1 dalies b punktas
2 straipsnio 1 dalies antros įtraukos pirma subįtrauka
2 straipsnio 1 dalies b punkto i papunktis
2 straipsnio 1 dalies antros įtraukos antra subįtrauka
2 straipsnio 1 dalies b punkto ii papunktis
2 straipsnio 1 dalies antros įtraukos trečia subįtrauka
2 straipsnio 1 dalies b punkto iii papunktis
2 straipsnio 1 dalies trečia įtrauka
2 straipsnio 1 dalies c punktas
2 straipsnio 2 dalies pirma įtrauka
2 straipsnio 2 dalies pirma pastraipa
2 straipsnio 2 dalies antra įtrauka
2 straipsnio 2 dalies antra pastraipa
2 straipsnio 2 dalies trečia įtrauka
2 straipsnio 2 dalies trečia pastraipa
2 straipsnio 3 dalis
—
3 straipsnio 1 dalies įžanginis sakinys
3 straipsnio 1 dalies įžanginis sakinys
3 straipsnio 1 dalies pirma įtrauka
3 straipsnio 1 dalies a punktas
3 straipsnio 1 dalies pirmos įtraukos pirma subįtrauka
3 straipsnio 1 dalies a punkto i papunktis
3 straipsnio 1 dalies pirmos įtraukos antra subįtrauka
3 straipsnio 1 dalies a punkto ii papunktis
3 straipsnio 1 dalies pirmos įtraukos trečia subįtrauka
3 straipsnio 1 dalies a punkto iii papunktis
3 straipsnio 1 dalies antros įtraukos įžanginis sakinys
3 straipsnio 1 dalies b punkto įžanginis sakinys
3 straipsnio 1 dalies antros įtraukos pirma subįtrauka
3 straipsnio 1 dalies b punkto i papunktis
3 straipsnio 1 dalies antros įtraukos antra subįtrauka
3 straipsnio 1 dalies b punkto ii papunktis
3 straipsnio 1 dalies antros įtraukos trečia subįtrauka
3 straipsnio 1 dalies b punkto iii papunktis
3 straipsnio 2 dalis
3 straipsnio 2 dalis
4 straipsnis
4 straipsnis
5 straipsnio 1 dalies įžanginis sakinys
5 straipsnio 1 dalies įžanginis sakinys
5 straipsnio 1 dalies pirma įtrauka
5 straipsnio 1 dalies a punktas
5 straipsnio 1 dalies antra įtrauka
5 straipsnio 1 dalies b punktas
5 straipsnio 1 dalies trečia įtrauka
5 straipsnio 1 dalies c punktas
5 straipsnio 2 dalies pirma įtrauka
5 straipsnio 2 dalies a punktas
5 straipsnio 2 dalies antra įtrauka
5 straipsnio 2 dalies b punktas
5 straipsnio 2 dalies trečia įtrauka
5 straipsnio 2 dalies c punktas
5 straipsnio 2 dalies ketvirta įtrauka
5 straipsnio 2 dalies d punktas
5 straipsnio 2 dalies penkta įtrauka
5 straipsnio 2 dalies e punktas
5 straipsnio 2 dalies šešta įtrauka
5 straipsnio 2 dalies f punktas
5 straipsnio 3 dalis
5 straipsnio 3 dalis
6 straipsnis
6 straipsnis
7 straipsnis
—
—
7 straipsnis
—
8 straipsnis
—
I priedas
—
II priedas

Summary:
Vidaus vandenų transporto skatinimo ES taisyklės
Vidaus vandenų transporto skatinimo ES taisyklės
 
DOKUMENTAI, KURIŲ SANTRAUKA PATEIKIAMA:
Reglamentas (EB) Nr. 718/1999 dėl ES laivyno pajėgumo politikos skatinti vidaus vandenų transportą
Reglamentas (EB) Nr. 181/2008, nustatantis tam tikras priemones, skirtas įgyvendinti Reglamentą (EB) Nr. 718/1999 dėl ES laivyno pajėgumo politikos skatinti vidaus vandenų transportą
Reglamentas (ES) Nr. 546/2014, iš dalies keičiantis Reglamentą (EB) Nr. 718/1999 dėl ES laivyno pajėgumo politikos skatinti vidaus vandenų transportą
KOKS ŠIŲ REGLAMENTŲ TIKSLAS?
Kartu su Reglamentu (EB) Nr. 181/2008 ir Reglamentu (ES) Nr. 546/2014, Reglamentu (EB) Nr. 718/1999 nustatomos ES laivyno pajėgumo politikos taisyklės. Jais siekiama skatinti tvarią ir konkurencingą vidaus vandenų transporto plėtrą ES.
PAGRINDINIAI ASPEKTAI
Reglamentas (EB) Nr. 718/1999Šis reglamentas taikomas laivams, gabenantiems krovinius komerciniais tikslais. Yra kelios išimtys, pavyzdžiui, Dunojumi plaukiojantys laivai arba laivai, naudojami vien tik saugoti prekes ar dugnui gilinti. ES šalys, kurių laivyno tonažas yra daugiau nei 100 000 tonų ir kurių vandenų keliai jungiasi su kitomis ES šalimis, yra raginamos įsteigti Vidaus vandenų fondą (su atskirais rezerviniais fondais sausakrūviams laivams*, tanklaiviams* ir laivams stūmikams*). Šias lėšas turėtų administruoti nacionalinės valdžios institucijos ir jas galėtų naudoti 2 atvejais:„didelių rinkos sutrikimų“ vidaus vandenų transporto rinkoje atveju (kaip tai apibrėžta Direktyvoje 96/75/EB) irjei to vieningai prašo vidaus vandenų transportui atstovaujančios organizacijos. Nuo 2014 m. pradžios šie rezerviniai fondai dar nė sykio nebuvo panaudoti. Iš pradžių reglamentu buvo numatyta taisyklė „sena už nauja“. Tai reiškia, kad bet koks savininkas, norintis įtraukti į laivyną naują laivą, turi arba pašalinti iš apyvartos seną laivą, arba sumokėti pinigus. Ši taisyklė nustojo galioti pagal Reglamentą (EB) Nr. 411/2003 (panaikintas ir pakeistas Komisijos reglamentu (EB) Nr. 181/2008 – žr. toliau) ir vėl gali būti atnaujinta, kartu taikant struktūrinius patobulinimus arba jų netaikant, tik esant dideliems Direktyvoje 96/75/EB nurodyto pobūdžio rinkos sutrikimams.Reglamentas (EB) Nr. 181/2008
Reglamentas (EB) Nr. 181/2008 nustato tam tikras priemones, skirtas įgyvendinti Reglamentą (EB) Nr. 718/1999. Šiuo reglamentu nustatomas Reglamento (EB) Nr. 718/1999 7 straipsnyje nurodytų specialiųjų įmokų dydis, taisyklės „sena už nauja“ santykiai ir praktinės priemonės Bendrijos laivyno pajėgumų politikai įgyvendinti.
Iš dalies keičiantis Reglamentas (ES) Nr. 546/2014
Pagal iš dalies keičiantį Reglamentą (ES) Nr. 546/2014 Reglamente (EB) Nr. 718/1999 nurodytos priemonės buvo papildytos. Šios priemonės apima:pagalbos (pvz., informacijos) teikimą darbuotojams dėl pramonę paliekančių vidaus vandenų vežėjų, siekiant suteikti paankstinto išėjimo iš darbo pensiją arba perkeliant darbuotojus į kitą darbą; iš šios pramonės pasitraukiančių įgulos narių profesinio mokymo ar perkvalifikavimo planus; vidaus vandenų laivybos ir logistikos žinių tobulinimą, siekiant apsaugoti šios profesijos raidą ir ateitį; individualių vežėjų skatinimą jungtis į profesines asociacijas ir vidaus vandenų transportui ES lygmeniu atstovaujančių organizacijų stiprinimą; laivų atnaujinimo, siekiant pagerinti darbo sąlygas ir saugą, skatinimą; inovacijų laivuose siekiant geresnių aplinkosaugos rezultatų skatinimą; rezervinių fondų panaudojimo kartu su finansinėmis priemonėmis, kaip antai „Horizontas 2020“ ir Europos infrastruktūros tinklų priemonė, skatinimą.
NUO KADA TAIKOMI ŠIE REGLAMENTAI?
Reglamentas (EB) Nr. 718/1999 taikomas nuo 1999 m. balandžio 29 d. Reglamentas (EB) Nr. 181/2008 taikomas nuo 2008 m. kovo 20 d. Iš dalies keičiantis Reglamentas (ES) Nr. 546/2014 taikomas nuo 2014 m. birželio 18 d.
KONTEKSTAS
Daugiau informacijos žr.:Vidaus vandenų keliai (Europos Komisija).
SVARBIAUSIOS SĄVOKOS
Sausakrūviai laivai – laivai, gabenantys sausus krovinius (pvz., grūdus).
Tanklaiviai – laivai, gabenantys šlapius krovinius (pvz., naftą).
Laivai stūmikai – laivai, naudojami kitiems laivams stumti, pvz., baržos, tačiau ne kroviniams gabenti.
PAGRINDINIAI DOKUMENTAI
1999 m. kovo 29 d. Tarybos reglamentas (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą (OL L 90, 1999 4 2, p. 1–5)
Vėlesni Reglamento (EB) Nr. 718/1999 daliniai pakeitimai buvo įtraukti į pagrindinį tekstą. Ši konsoliduota versija yra skirta tik informacijai.
2008 m. vasario 28 d. Komisijos reglamentas (EB) Nr. 181/2008, nustatantis tam tikras priemones, skirtas įgyvendinti Tarybos reglamentą (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą (kodifikuota redakcija) (OL L 56, 2008 2 29, p. 8–12)
2014 m. gegužės 15 d. Europos Parlamento ir Tarybos reglamentas (ES) Nr. 546/2014, kuriuo iš dalies keičiamas Tarybos reglamentas (EB) Nr. 718/1999 dėl Bendrijos laivyno pajėgumo politikos skatinti vidaus vandenų transportą (OL L 163, 2014 5 29, p. 15–17)
SUSIJĘ DOKUMENTAI
1996 m. lapkričio 19 d. Tarybos direktyva 96/75/EB dėl frachtavimo ir kainodaros nacionaliniame ir tarptautiniame Bendrijos vidaus vandens kelių transporte (OL L 304, 1996 11 27, p. 12–14)
Žr. konsoliduotą versiją.
paskutinis atnaujinimas 02.10.2020